„BUN VENIT LA TIMIȘOARA, ERICSSON!" Este mesajul primarului Nicolae Robu. Vezi câte locuri de muncă va genera noua investiție.

„BUN VENIT LA TIMIȘOARA, ERICSSON! Iată că un nou mare nume global vine la Timișoara: Compania Ericsson! Nu pot decât să mă bucur, să-i urez mult succes și s-o asigur de toată deschiderea administrației publice locale pe care o conduc, a mea, personală, de acces direct la mine și tratament cu celeritate în Primăria Timișoara, așa cum asigur tuturor celor care dau forță orașului nostru, puternicilor noștri agenți economici!”, scrie pe Facebook, edilul Nicolae Robu.

Compania Ericsson va genera 2000 de noi locuri de muncă în vestul tării.

„2.000 de angajați vor lucra sub sigla Ericsson în cele două fabrici preluate de la firma Kathrein, în domeniul de vârf al comunicațiilor, în producția de antene și filtre.

Asta-i Timișoara, locul cel mai atractiv pentru afaceri din România, polul de forță al industriilor IT&C și Automotive!”, transmite primarul Nicolae Robu

Ericsson este o companie suedeză care construiește rețele de telecomunicații. Compania este prezentă în România din anul 1994. În anul 2007 a deschis un centru de cercetare și dezvoltare în București.